Che’ Puan Besar Khaleeda binti Bustamam

Yang Amat Mulia Che' Puan Besar Khaleeda binti Bustamam (dilahirkan pada  di Kuala Lumpur, Malaysia) merupakan isteri kepada Duli Yang Amat Mulia Tunku Mahkota Johor, Tunku Ismail Ibni Sultan Ibrahim.

Pendidikan 
Baginda telah mula mendapat pendidikan awal di Sekolah Rendah Kebangsaan Taman Seri Gombak, Selangor (2000 hingga 2003), Sekolah St. George's Hanover Square, London (2003 hingga 2004), Sekolah Menengah Westminster Academy London (September 2004 hinnga Julai 2008) dan Sekolah Sri Utama, Kuala Lumpur (2010).

Kehidupan peribadi
YAM Che' Puan Besar Khaleeda merupakan anak bongsu daripada lima adik-beradik iaitu dua perempuan dan dua lelaki kepada pasangan Encik Bustamam bin Daud dan Puan Aziyah binti Abdul Aziz. Mereka sekeluarga menetap di Kuala Lumpur. Baginda juga khabarnya fasih berbahasa Melayu, Inggeris dan Sepanyol.

Perkahwinan dan anakanda
Pada 24 Oktober 2014, DYAM Tunku Ismail dan YAM Che' Puan Besar Khaleeda direstui untuk berkahwin di Istana Bukit Serene. Perkahwinan mereka telah disempurnakan oleh YBhg. Mufti Johor, Dato' Mohd Tahrir Samsudin. Selepas diijab kabulkan, baginda dikurniakan gelaran Che' Puan iaitu gelaran yang diberikan kepada isteri Tunku Mahkota Johor yang berasal dari orang kebanyakan (rakyat biasa). 

Pasangan diraja ini dikurniakan anakanda pertama dan puteri sulung diberi nama YAM Tunku Khalsom Aminah Sofiah yang diputerakan pada 25 Jun 2016.. Baginda dikurniakan anakanda kedua dan putera sulung diberi nama DYAM Tunku Iskandar Abdul Jalil Abu Bakar Ibrahim (Raja Muda Johor) yang diputerakan pada 14 Oktober 2017. Baginda dikurniakan anakanda ketiga dan putera kedua diberi nama YAM Tunku Abu Bakar Ibrahim yang diputerakan pada 16 Julai 2019. Baginda dikurniakan anakanda keempat dan puteri kedua diberi nama YAM Tunku Zahrah Zarith Aziyah yang diputerakan pada 21 April 2021.

Gelaran diraja
Ayahanda mentuanya, Sultan Ibrahim Ibni Almarhum Sultan Iskandar telah berkenan memuliakan gelaran isteri Tunku Mahkota Johor, Che’ Puan Khaleeda binti Bustamam dengan gelaran Yang Amat Mulia Che’ Puan Besar Khaleeda binti Bustamam berkuatkuasa serta-merta pada 23 Mac 2021.

Keluarga dan Kerabat 
YAM Che' Puan Besar Khaleeda berkahwin dengan DYAM Tunku Ismail. Pasangan diraja ini dikurniakan dua orang puteri dan dua orang putera.

Peranan dan penglibatan dengan masyarakat 
Baginda merupakan Penaung DiRaja Persatuan Bola Jaring dan Persatuan Badminton negeri Johor

Baginda juga telah dilantik sebagai Pro-Canselor Universiti Teknologi Malaysia pada 12 Julai 2021.

Baginda juga merupakan Yang Dipertua Persatuan Pandu Puteri Malaysia (PPPM) Cawangan Negeri Johor.

Penganugerahan Kurniaan Darjah Kebesaran 
YAM Che' Puan Besar Khaleeda telah dianugerahkan:

   Darjah Kerabat Johor Yang Amat Dihormati, Darjah Kerabat Johor Yang Amat Dihormati Pangkat Pertama (DK I) (23 Mac 2019)

  Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ) - Datin Paduka (15 Mac 2015)

Nama penuh Che' Puan Besar Khaleeda binti Bustamam berserta gelaran rasmi ialah:

Yang Amat Mulia Che' Puan Besar Khaleeda binti Bustamam, DK I, SPMJ

Panggilan dan gelaran 

 16 Julai 1993 - 24 Oktober 2014: Cik Khaleeda binti Bustamam
 24 Oktober 2014 - 15 September 2019: Yang Mulia Che' Puan Khaleeda binti Bustamam
 15 September 2019 - 23 Mac 2021: Yang Amat Mulia Che' Puan Khaleeda binti Bustamam
 23 Mac 2021 - kini: Yang Amat Mulia Che' Puan Besar Khaleeda binti Bustamam

Rujukan 
 Biodata Che’ Puan Khaleeda binti Bustamam

Lihat juga 

Kelahiran 1993
Penerima Darjah Kerabat Johor Yang Amat Dihormati Pangkat Pertama
Penerima Darjah Dato’ Sri Paduka Mahkota Johor